Tunku Jawahir

Yang Amat Mulia Tengku Puan Panglima Besar Tunku Puteri Puan Sri Dato’ Seri Jawahir binti Almarhum Tuanku Ja'afar (diputerakan pada 27 Januari 1952) merupakan puteri kedua dan anakanda keempat kepada pasangan Yang di-Pertuan Besar Negeri Sembilan ke-10 Almarhum Tuanku Ja’afar dan Almarhumah Tunku Ampuan Najihah.

 Kehidupan peribadi 

Tunku Jawahir diputerakan pada 27 Januari 1952 di Nottingham, England.

Kekanda dan adindanya yang lain ialah:

 YAM Tunku Dara, Tunku Naquiah (diputerakan pada 26 Disember 1944)
 YAM Tunku Laxamana, Tunku Naquiyuddin (diputerakan pada 8 Mac 1947)
 YAM Tunku Muda Serting, Tunku Imran (diputerakan pada 21 Mac 1949)
 YAM Tengku Puan Panglima Raja Selangor, Tunku Irinah (diputerakan pada 27 Januari 1957)
 YAM Tunku Panglima Besar, Tunku Nadzaruddin (diputerakan pada 26 Oktober 1959)

 Pendidikan 
Tunku Puteri mendapat pendidikan awal di Convent of Our Lady of Sion, London, United Kingdom kemudian di Port Said School di Cairo, Egypt dan meneruskan pembelajarannya di Battle Abbey School, Sussex, England.

Selepas menamatkan pengajiannya dalam O-Level di UK, beliau pulang ke Malaysia untuk meneruskan pengajiannya di Kolej Tunku Kurshiah. Kemudian, beliau menamatkan pengajiannya dengan Ijazah Sarjana Muda Sains Sosial di Universiti Sains Malaysia, Pulau Pinang.

 Kerjaya 
Tunku Puteri memulakan kerjayanya dengan menyertai Sistem Malaysia Airlines (MAS) sebagai pelatih pengurusan di Ketua Pejabat MAS sehingga 1976. Selepas tamat tempoh jawatannya di MAS, beliau menceburi bidang perdagangan dan mewujudkan perniagaannya sendiri. 

 Perkahwinan dan anakanda 
Pada 27 Ogos 1974, Tunku Puteri melangsungkan perkahwinan dengan YAM Tengku Panglima Besar Tengku Tan Sri Azlan ibni Almarhum Sultan Abu Bakar iaitu kerabat diraja Negeri Pahang dan juga ahli politik serta ahli parlimen. Hasil perkahwinan dengan Tengku Azlan, pasangan ini dikurniakan seorang puteri, 2 orang putera, seorang puteri dan seorang puteri angkat.

 Tengku Asra Jehan 
 Tengku Aslahuddin Ja'afar 
 Tengku A'zran Abdul Jawaad 
 Marina Azlan (puteri angkat)

 Terasul dan gelaran 

Gelaran penuh beliau ialah :

 Darjah kebesaran 
Beliau telah dikurniakan :

 Negeri Sembilan 
  :
 50px Penerima Darjah Kerabat Yam Tuan Raden (D.K.Y.R.) (1981)
 50px Penerima Darjah Seri Paduka Tuanku Ja'afar (S.P.T.J.) (1997) - Dato' Seri

 Rujukan 

Kategori:Kelahiran 1952
Kategori:Orang Hidup
Kategori:Orang Malaysia berketurunan Inggeris
Kategori:Orang Malaysia berketurunan Ireland
Kategori:Orang Malaysia berketurunan India
Kategori:Orang Malaysia berketurunan Melayu
Kategori:Orang Malaysia berketurunan Minangkabau
Kategori:Muslim Malaysia
Kategori:Tunku Puteri Negeri Sembilan
Kategori:Penerima Darjah Kerabat Yam Tuan Raden
Anak 4